شەفەق نیوز/ ئیران، ئمڕوو شەممە، ئاو چەم زاب بویچگ بڕێد، ئەو کارەیشە ئاو لە بەش گەورەیگ لە ناوچەیل قەڵادزێ لە ئیدارەی راپەرین لە هەرێم کوردستان کەمەو کرد.
بەکر بایز قائیم قەزای پشدەر ئەرا ئاژانس شەفەق نیوز وت: بڕین ئاو  چەم زاب بویچگ لە سەرچەوەگە لە ئیرانەو، بویە هووکار گرفتەیلیگ لە بەشەوکردن ئاو لەناو قەڵادزێ، ومەزەنە کرد وەینزیکە چارەی بکریەێد، ودووارە ئاو بەشەو بکریەێد.
پایز وت: هەرچن تا ٩٠% لە گەڕەکەیل شارەگە پشت وە ئاو زاب بەسانە، باوجی دەسەڵاتەیل خۆجێی بەشیگ لەو ئاوە خەنە پشدەس وبیر کەنن چوینکە گشت ساڵیگ لە وەرز تاوسان ئی گیچەڵە کەفێد.
قائیمقام قەڵادزێ وتیش: تەنیا یەک پڕۆژەی ستراتیژی توەنێد گرفت ئاو نووشین لە ئیدارەی راپەڕین  وفرەی ناوچەیل هەرێم کوردستان چارە کەێد، ودیاری کرد ک ئەوەیش وە دروسکردن بەنداو دکلە لە قەڵادزێ ک هیمان هاناو پلان وهویچ کاریگ لەلی نەکریایە.
